CELEX: C2005/082/25
Language: lt
Date: 2005-04-02 00:00:00
Title: Byla C-31/05 Europos Bendrijų Komisijos 2005 m. sausio 28 d. pareikštas ieškinys Prancūzijos Respublikai

2.4.2005   
            
            
               LT
            
            
               Europos Sąjungos oficialusis leidinys
            
            
               C 82/12
            
         Europos Bendrijų Komisijos 2005 m. sausio 28 d. pareikštas ieškinys Prancūzijos Respublikai
   (Byla C-31/05)
   (2005/C 82/25)
   Proceso kalba: prancūzų
   2005 m. sausio 28 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos Michael Shotter, nurodžiusio adresą dokumentams įteikti Liuksemburge, ieškinys Prancūzijos Respublikai.
   Europos Bendrijų Komisija Teisingumo Teismo prašo:
   
               1)
            
            
               pripažinti, kad nepriimdama:
               
                           —
                        
                        
                           2002 m. kovo 7 d. Europos Parlamento ir Tarybos direktyvą 2002/19/EB dėl elektroninių ryšių tinklų ir susijusių priemonių sujungimo ir prieigos prie jų (Prieigos direktyva), OL L 108, 2002 4 24, p. 7,
                        
                     
                           —
                        
                        
                           2002 m. kovo 7 d. Europos Parlamento ir Tarybos direktyvą 2002/20/EB dėl elektroninių ryšių tinklų ir paslaugų leidimo (Leidimų direktyva), OL L 108, 2002 4 24, p. 21,
                        
                     
                           —
                        
                        
                           2002 m. kovo 7 d. Europos Parlamento ir Tarybos direktyvą 2002/21/EB dėl elektroninių ryšių tinklų ir paslaugų bendrosios reguliavimo sistemos (Pagrindų direktyva), OL L 108, 2002 4 24, p. 33,
                        
                     įgyvendinančių įstatymų ir kitų teisės aktų, arba bet kuriuo atveju apie šias nuostatas nepranešdama Komisijai, Prancūzijos Respublika neįvykdė savo įsipareigojimų pagal Prieigos direktyvos 18 straipsnį, Leidimų direktyvos 18 straipsnį ir Pagrindų direktyvos 28 straipsnį;
            
         
               2)
            
            
               priteisti iš Prancūzijos Respublikos bylinėjimosi išlaidas.
            
         Teisiniai pagrindai ir pagrindiniai argumentai
   Direktyvų perkėlimo į nacionalinės teisės sistemą terminas baigėsi 2003 m. liepos 24 d.